'SA-medaljewenners dwelmvry' | Nuus24
Kaapstad – 'n Groot aantal ondersteuners het Dinsdag op die OR Tambo-lughawe in Kempton Park saamgekom waar die Suid-Afrikaanse Olimpiese span op 'n vlug vanaf Londen geland het.Suid-Afrika het drie goue medaljes, twee silwer en een brons by die Spele gewen. Die swemheld en goue medaljewenners, Cameron van der Burgh en Chad le Clos, het hulle mede-spanlede op die lughawe ingewag. Al die medaljewenners het ook hul wennerstjeks ontvang. Suid-Afrika se Olimpiese veldtog is tot dusver dwelmvry, het die spanhoof Kevin Subban, Dinsdag gesê."Geen positiewe toetse is aangemeld nie," het hy met die atlete se aankoms op die OR Tambo-lughawe gesê. Winnie Madikizela-Mandela en die sportminister Fikile Mbalula het die atlete by die lughawe ontvang. Volg Nuus24Sport op Twitter.